"N-am crezut că voi putea merge până nu am văzut cu ochii mei. Am avut un accident rutier. M-au dus la urgență, la Târgoviște, și după aceea am venit la urgență, la București. Am avut coaste rupte, bazinul, mâna, multe fracturi. Când am venit la recuperare medicală, la Spitalul Sfântul Sava, puteam să stau doar pe o parte. Acum, merg din nou, deși nu mai credeam că am să pot face asta. Am stat cu frică, de spital, dar aici totul e bine. Mi-a plăcut cum am fost tratată, de la asistente și infirmiere, până la gimnastică, masaj. De mâncare, nu mai vorbesc: este ca la restaurant. Aș recomanda oricui are nevoie acest spital, în primul rând pentru kinetoterapie. La începutul internării, nu putema să vin la sală și veneau ei în salon, să fac exerciții la pat", povestește Florentina Voica, pacientă a Spitalului de Recuperare Medicală "Sfântul Sava", din Pantelimon, Ilfov.
Spitalul de Recuperare Medicală "Sfântul Sava" din Pantelimon, Ilfov, este dotat cu echipamente inovative, de ultimă generație, cu ajutorul cărora recuperarea medicală se realizează, la noi în țară, după standarde înalte, ca în clinicile de specialitate din străinătate.
În șase ani de existență, Spitalul "Sfântul Sava" a depășit numărul de 5.000 de pacienți recuperați medical, în condițiile în care celor mai mulți nu li se dădeau șanse de a-și reveni.
Spitalul "Sfântul Sava", din Pantelimon, Ilfov, este un centru medical de excelență în recuperarea medicală, multidisciplinar, cu o echipă formată din 180 de medici, asistenți medicali, specialiști în kinetoterapie și fizioterapie, infirmieri și personal nemedical.
Recuperarea medicală se face în regim de internare, în saloane de 2 și 3 paturi, având asigurate 3 mese pe zi cu mâncare proaspătă, pregătită zilnic în bucătăria proprie.
Spitalul "Sfântul Sava" din Pantelimon, Ilfov, are o capacitate de 118 paturi, ambulanțe de transport pacienți și tip C, cu echipamente și personal specializat în intervenții de urgență și resuscitare.
Deține una dintre cele mai mari capacități de fizioterapie din România. Fiind un spital ridicat de la zero, condițiile de internare sunt la standarde europene ridicate. Numărul mare de specialiști raportat la numărul maxim de pacienți, explică atenția deosebită pe care o primește fiecare persoană internată: 40 de specialiști în kinetoterapie, fizioterapie și masaj, 8 medici specialiști, 30 de asistenți medicali și 48 de infirmiere. Datorită experienței pe care o au și echipamentelor de ultimă generație de care dispun, aceștia reușesc să obțină rezultate vizibile în mobilitatea pacienților, într-o perioadă scurtă de timp, de 14 – 28 de zile internare. Tratamentul și planul de recuperare medicală se stabilește în funcție de patologia și specificul fiecărui pacient.
Date de contact ale Spitalului Sfântul Sava:
0724.021.090 | 0724.338.881
contact@spitalulsfantulsava.ro
https://spitalulsfantulsava.ro/
https://spitalulsfantulsava.ro/recuperare-medicala/
https://spitalulsfantulsava.ro/ingrijiri-paliative/
https://spitalulsfantulsava.ro/kinetoterapie/